CELEX: 62017TN0730
Language: et
Date: 2017-10-27 00:00:00
Title: Kohtuasi T-730/17: 27. oktoobril 2017 esitatud hagi – Evropaïki Dynamiki versus komisjon

15.1.2018   
            
            
               ET
            
            
               Euroopa Liidu Teataja
            
            
               C 13/24
            
         27. oktoobril 2017 esitatud hagi – Evropaïki Dynamiki versus komisjon
   (Kohtuasi T-730/17)
   (2018/C 013/38)
   Kohtumenetluse keel: inglise
   
      Pooled
   
   
      Hageja: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid M. Sfyri ja C.-N. Dede)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni peasekretäri poolt Euroopa Komisjoni nimel 22. augustil 2017 tehtud otsus (C(2017) 5879 final) jätta rahuldamata hageja kordustaotlus tutvuda Euroopa Komisjoni dokumentidega, mis puudutavad ammendavat loetelu teatud lepingutest, mis komisjon ja teatud tarnija on viimase kuue aasta jooksul sõlminud, ja saada koopia kõigist nende lepingutega seotud hinnapakkumise esitamise taotlustest;
            
         
               —
            
            
               kohustada komisjoni esitama teave selgelt ja täielikult, et avalikkus ja hageja saaksid välja arvutada inimtööpäevade arvu, mille eest teatud tarnija on komisjonile aastas arve esitanud;
            
         
               —
            
            
               mõista komisjonilt välja hageja kulud õigusabile ja muud kulud, mis käesoleva hagiga kaasnevad, isegi kui hagi jäetakse rahuldamata.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et kostja ei viinud taotletud dokumentide puhul läbi individuaalset hindamist, rikkudes seeläbi määruse nr 1049/2001 (1) artikli 4 lõiget 6 ja artikli 6 lõiget 3.
            
         
               2.
            
            
               Teine väide, et käesoleval juhul ei esine ühtegi määruses 1049/2001 ette nähtud avaldamist välistavat asjaolu ja komisjon ei ole selgitanud, milles seisneb ebaproportsionaalne koormus, mis tema väitel kaasneks taotletud dokumentide täieliku hindamise ja avalikustamisega.
            
         
      (1)  Euroopa Parlamendi ja Nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).